34. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.3960/776/Α.0019 της 15/30 Νοεμ.1990 (ΦΕΚ Β΄ 759) Απαλλαγή ορισμένων εμπορευμάτων, που εναποτίθενται, με έγκριση της τελωνειακής αρχής, σε ιδιωτικές αποθήκες ή χώρους από τα μειωμένα δικαιώματα υπερημερίας. Έχοντας υπόψη: 1.Τις διατάξεις της παρ. 11 του άρθρ. 67 του Τελωνειακού Κώδικα, όπως αυτές ισχύουν σήμερα. (Αντί για τη σελ. 312,321) Σελ. 312,321(α) Τεύχος 1144-Σελ. 119 2.Το γεγονός ότι ο χρόνος προσωρινής εναπόθεσης των εμπορευμάτων ορίζεται σε 15 ημέρες από της εναπόθεσής τους (άρθρ. 39 Τελων. Κώδικα). 3.Την έλλειψη ή ανεπάρκεια καταλλήλων τελωνειακών αποθηκευτικών χώρων στα περισσότερα Τελωνεία της χώρας και την ανάγκη ταχείας πρόσδοσης ενός τελωνειακού προορισμού στα εμπορεύματα. 4.Το γεγονός ότι η άμεση θέση των εμπορευμάτων υπό το καθεστώς της τελωνειακής αποταμίευσης δεν συνεπάγεται επιβολή δικαιωμάτων υπερημερίας. 5.Την αριθ. Υ.1140/1051173/1390/9.7.90 κοινή Απόφαση του Πρωθυπουργού και του Υπουργού Οικονομικών «περί ανάθεσης αρμοδιοτήτων στον Υφυπουργό Οικονομικών», αποφασίζουμε: Άρθρ.1.-1.Τα κατωτέρω εμπορεύματα τα οποία με έγκριση της τελωνειακής αρχής, εναποτίθενται σε αποθήκες ή χώρους, ευρισκομένους εκτός τελωνειακού περιβόλου, τους οποίους παραχωρούν ιδιώτες απαλλάσσονται των υπό της παρ. 11 του άρθρ. 67 του Νόμ. 1165/18 «περί Τελωνειακού Κώδικος» προβλεπομένων δικαιωμάτων υπερημερίας για 15 ημέρες από της εναπόθεσής τους: α)Όλα τα εμπορεύματα των κεφ. 1 έως και 8, 10, 12, 15, 23, 25 έως και 31, 36, 38, 39, 41, 47, 72, 73, 74, 86, 88, 89 και 93 του Ολοκληρωμένου Τελωνειακού Δασμολογίου. Μεταξύ των εμπορευμάτων των κεφαλαίων του άνω δασμολογίου 41 και 47 προσθέτονται και τα εμπορεύματα του κεφ. 44 του Ολοκληρωμένου Τελωνειακού Δασμολογίου από την παρ. 2 άρθρου μόνου της Τ.72/19/Α.0019/8-21 Ιαν. 1991 (ΦΕΚ Β΄ 15) απ. Υπ. Οικονομικών. β)Όλα τα είδη που εισάγονται από το Δημόσιο, Ν.Π.Δ.Δ., Οργανισμούς Τοπικής Αυτοδιοίκησης, τους Γεωργικούς και Κτηνοτροφικούς Συνεταιρισμούς και Ενώσεις αυτών, τον Αυτόνομο Σταφιδικό Οργανισμό, την Ανώνυμο Ελληνική Εταιρεία Χημικών Προϊόντων και Λιπασμάτων, τον Ελληνικό Ερυθρό Σταυρό και από τις Δημόσιες Επιχειρήσεις και Οργανισμούς. γ)Όλα τα είδη που προορίζονται για εφοδιασμούς πλοίων και αεροσκαφών. δ)Όλα τα υλικά, μέρη, εξαρτήματα και ανταλλακτικά που εισάγονται για την κατασκευή ή συναρμολόγηση καινουργών αυτοκινήτων και εναποτίθενται στους χώρους των εργοστασίων που λειτουργούν με το ειδικό καθεστώς της τελωνειακής επίβλεψης του Νόμ. 1573/85. Σελ. 312,322(α) Τεύχος 1144-Σελ. 120 «Για τα είδη όμως αυτά, το ανωτέρω χρονικό διάστημα των 15 ημερών εκτείνεται σε 2 μήνες από της εναπόθεσής τους». Η μέσα σε « » διάταξη προστέθηκε από την Τ.1187/190/Α0019/12 Μαρτ.-3 Απρ.1991 (ΦΕΚ Β΄ 201) απ. Υπ. Οικονομικων. ε)Τα υλικά που προέρχονται από ναυάγια ή επισκευές πλοίων. Προκειμένου όμως για πράγματα που διασώθηκαν από ναυάγια, η επιβολή των μειωμένων δικαιωμάτων υπερημερίας της παρ. 11 του άρθρ. 67 του Τελωνειακού Κώδικα, για τα είδη αυτά, αρχίζει 15 ημέρες μετά την από την Λιμενική Αρχή ή την Γραμματεία των Πολιτικών Δικαστηρίων ανακοίνωση (γνωστοποίηση) στην Τελωνειακή Αρχή των δικαιούχων των ειδών αυτών. Αποταμίευση 30.Γ.α.33 30.Γ.α.33 Αποταμίευση «στ.Όλα τα εμπορεύματα που κομίζονται από το εξωτερικό και προορίζονται για το εξωτερικό (ΙΝ ΤRANSIT). Για την υπαγωγή των εμπορευμάτων αυτών στην παρούσα περίπτωση πρέπει να συντρέχουν σωρευτικά οι κατωτέρω προϋποθέσεις: -Να αναγράφεται τόσο στο κατατιθέμενο δηλωτικό εισαγωγής όσο και στις φορτωτικές των εμπορευμάτων αυτών ο όρος ΤRANSIT και ο λιμένας ή η χώρα της αλλοδαπής και -Να αποστέλλονται ή εξάγονται (διαμετακόμιση, επανεξαγωγή) αυτά στην αλλοδαπή». Το εδάφ. στ προστέθηκε από την παρ. 1 άρθρου μόνου της Τ.72/10/Α.0019/8-21 Ιαν. 1991 (ΦΕΚ Β΄ 15) απ. Υπ. Οικονομικών. Άρθρ.2.-1.Τα παραπάνω είδη του άρθρ. 1 της παρούσης απαλλάσσονται επίσης των μειωμένων δικαιωμάτων υπερημερίας και για χρονικό διάστημα 5 ημερών από της κατάθεσης τελωνειακού παραστατικού εγγράφου, με το οποίο δίδεται στα είδη αυτά τελωνειακός προορισμός. 2.Προκειμένου όμως για τα εξαγόμενα ή αποστελλόμενα εγχώρια είδη το προβλεπόμενο από την προηγούμενη παράγραφο χρονικό διάστημα εκτείνεται σε 2 μήνες από της κατάθεσης του παραστατικού αποστολής ή εξαγωγής. Άρθρ.3.-1.Η παρούσα απόφαση, αρχίζει να ισχύει ένα μήνα μετά τη δημοσίευσή της, στην Εφημερίδα της Κυβέρνησης. 2.Οι ρυθμίσεις της παρούσας απόφασης καταλαμβάνουν τα εμπορεύματα που εναποτίθενται από του χρόνου έναρξης ισχύος της. 3.Από της ισχύος της παρούσας απόφασης η αριθ. 1082787/3111/13.7.89 απόφαση μας καταργείται. (Αντί για τη σελ. 312,323) Σελ. 312,323(α) Τεύχος 1144-Σελ. 121 Αποταμίευση 30.Γ.α.34 Αποταμίευση 30.Γ.α.33 30.Γ.α.33 Αποταμίευση